
RAPORT DE SPECIALITATE
privind modificarea şi completarea Hotărârii Consiliului Local al Municipiului Timişoara nr. 696 din data: 20.12.2018  privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Regenerare fizică, economică şi socială a zonei marginalizate str. Polonă din cartierul Freidorf – Construire centru multifuncţional de tip servicii sociale fără cazare”prin POR 2014-2020


Având în vedere Expunerea de motive nr. SC2019 -                                        a Primarului Municipiului Timişoara şi Proiectul de hotărâre privind modificarea și completarea Hotărârii Consiliului Local al Municipiului Timişoara nr. 696 din data: 20.12.2018  privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Regenerare fizică, economică şi socială a zonei marginalizate str. Polonă din cartierul Freidorf – Construire centru multifuncţional de tip servicii sociale fără cazare”prin POR 2014-2020.

Având în vedere necesitatea îndeplinirii condiţiei de eligibilitate a proiectului, solicitantul finanţării trebuie să aibă calitatea de prestator de servicii sociale acreditat în condiţiile legislaţiei naţionale aplicabile în vigoare, iar în acest sens Direcţia de Asistenţă Socială a Municipiului Timişoara, serviciu cu personalitate juridică proprie este acreditată.

Având în vedere solicitarea ADR Vest cu nr.  CDD2019-126/22.02.2019 prin care s-au solicitat modificări şi completări în conţinutul acordului de parteneriat, în concordanţă cu modelul anexă la ghidul specific propunem completarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Regenerare fizică, economică şi socială a zonei marginalizate str. Polonă din cartierul Freidorf – Construire centru multifuncţional de tip servicii sociale fără cazare” reprezentat de Anexa, astfel:
	- Se va completa art.3 - Roluri si responsabilităţi in implementarea proiectului, paragraful (3) –Plăţile, punctul a) – Responsabilitatea UAT Municipiul Timişoara cu precizarea referitoare la ”toate documentele justificative, inclusiv dosarul achiziţiilor publice derulate de aceştia”;
	- Se va completa art.5 – Drepturile si obligaţiile liderului de parteneriat, punctul B – Obligaţiile UAT Municipiul Timişoara – lider de parteneriat cu următoarele obligaţii:
	"(12)	Partenerii au obligaţia de a restitui AM/OI, orice  sumă ce constituie plată nedatorată/sume necuvenite plătite în cadrul prezentului contract de finanţare, în termen de 5 zile lucrătoare de la data primirii  notificării.
	(13)	Partenerii sunt obligaţi să ţină o evidenţă contabilă distinctă a Proiectului, utilizând conturi analitice dedicate pentru reflectarea tuturor operaţiunilor referitoare la implementarea Proiectului, în conformitate cu dispoziţiile legale.
	(17)      Pentru neregulile identificate în cadrul proiectului, notificările şi titlurile de creanţă se emit pe numele liderului de parteneriat/partenerului care a efectuat cheltuielile afectate de nereguli, conform legislaţiei în vigoare.






 (18)	Partenerii pe numele cărora a fost emis titlul de creanţă au obligaţia restituirii sumelor cuprinse în acestea şi asigurarea din resurse proprii a contravalorii acestora."
Totodată se va modifica denumirea funcţiei din Directorul General Adjunct al Direcţiei de Asistenţă Socială a Municipiului Timişoara in  Director General al Direcţiei de Asistenţă Socială a Municipiului Timişoara. Se vor modifica in mod corespunzător, cu noua denumire – Director General al Direcţiei de Asistenţă Socială a Municipiului Timişoara toate documentele şi anexele parte integranta din prezenta hotărâre.

Având în vedere cele menţionate în prezentul raport, apreciem că proiectul de hotărâre privind modificarea şi completarea Hotărârii Consiliului Local al Municipiului Timişoara nr. 696 din data: 20.12.2018  privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Regenerare fizică, economică şi socială a zonei marginalizate str. Polonă din cartierul Freidorf – Construire centru multifuncţional de tip servicii sociale fără cazare” prin POR 2014-2020, îndeplineşte condiţiile tehnice pentru a fi supus dezbaterii şi aprobării plenului consiliului local.

